|  |
| --- |
| http://10.0.0.1/images/DocFlow/Emblem.jpg**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՆԱՁՈՐ ՀԱՄԱՅՆՔԻ ՂԵԿԱՎԱՐգիծ**Հայաստանի Հանրապետության Լոռու մարզի Վանաձոր համայնքՔ. Վանաձոր, Տիգրան Մեծի 22, Ֆաքս 0322 22250, Հեռ. 060 650044, 060 650040 vanadzor.lori@mta.gov.am, info@vanadzor.am |

**Ո Ր Ո Շ ՈՒ Մ**20 սեպտեմբերի 2018 թվականի   N 1429

ՄԱՄԻԿՈՆ ՎԼԱԴԻՄԻՐԻ ՄԻՆԱՍՅԱՆԻ ՎԵՐԱԲԵՐՅԱԼ ՎԱՐՉԱԿԱՆ ՎԱՐՈՒՅԹԸ ԿԱՐՃԵԼՈՒ ՄԱՍԻՆ

**1. Վարչական ակտի առարկան.**

2018 թվականի օգոստոսի 21-ին ՀՀ Ոստիկանության Լոռու մարզային վարչության Վանաձոր քաղաքի Տարոնի բաժնի գրության և Վանաձորի համայնքապետարանի ճարտարապետության և քաղաքաշինության բաժնի կողմից կողմից կազմված արձանագրության և զեկուցագրի հիման վրա Մամիկոն Մինասյանի նկատմամբ «Վարչարարության հիմունքների և վարչական վարույթի մասին» ՀՀ օրենքի 30-րդ հոդվածի 1-ին մասի բ) կետի հիմքով Վանաձորի համայնքապետարանի աշխատակազմում հարուցվել է վարչական վարույթ:

«Վարչարարության հիմունքների և վարչական վարույթի մասին» ՀՀ օրենքով սահմանված կարգով հարուցված և իրականացված վարչական վարույթի ընթացքում գործի փաստական հանգամանքների բազմակողմանի, լրիվ և օբյեկտիվ քննության արդյունքում, բացահայտելով գործի բոլոր հանգամանքները, վարչական մարմինը հաստատված է համարում հետևյալը.

**2. Վարչական ակտն ընդունելու համար հիմք հանդիսացող փաստերը.**

Վանաձորի համայնքապետարանում հարուցված վարչական վարույթի հիման վրա 2018 թվականի սեպտեմբերի 10-ին հրավիրվել են վարչական վարույթի լսումներ: Պատշաճ ծանուցված Մ. Մինասյանը ներկայացել է վարչական վարույթի լսումներին, որի ընթացքում պարտավորվել է կառուցված ինքնակամ շինությունը օրինականացնել օրենքով սահմանված կարգով:

2018 թվականի սեպտեմբերի 19-ին Մամիկոն Վլադիմիրի Մինասյանը Վանաձոր համայնքի ղեկավարին է ներկայացրել թիվ 067/7123 դիմումը, ըստ որի պետք է օրինականացվի նրա կողմից կառուցված ինքնակամ շինությունը:

«Վարչարարության հիմունքների և վարչական վարույթի մասին» ՀՀ օրենքի 50-րդ հոդվածի 2-րդ մասի ա) կետի համաձայն՝ վարչական մարմնի նախաձեռնությամբ հարուցված վարչական վարույթը կարող է կարճվել, եթե` անձը, ում հասցեագրված է լինելու վարչական ակտը, վերացրել է օրենքի կամ իրավական այլ ակտի պահանջների խախտումները կամ պատշաճ միջոցներ է ձեռնարկել խախտումները կանխելու ուղղությամբ, և նման դեպքերում օրենքն այդ խախտումների վերաբերյալ չի պահանջում վարչական ակտի ընդունում:

Այսպիսով, Մամիկոն Վլադիմիրի Մինասյանը պատշաճ միջոցներ է ձեռնարկել իրավախախտումը կանխելու ուղղությամբ, ուստի՝ ***որոշում եմ.***

1. Մամիկոն Վլադիմիրի Մինասյանի վերաբերյալ հարուցված վարչական վարույթը կարճել:

2. Սույն որոշումն ուժի մեջ է մտնում վարչական ակտի հասցեատիրոջն իրազեկելուն հաջորդող օրվանից:

3. Որոշումը կարող է բողոքարկվել վարչական կարգով համայնքի ղեկավարին և դատական կարգով ՀՀ վարչական դատարան` երկամսյա ժամկետում:

ՀԱՄԱՅՆՔԻ ՂԵԿԱՎԱՐ՝ Մ.ԱՍԼԱՆՅԱՆ

*Ճիշտ է՝*

ԱՇԽԱՏԱԿԱԶՄԻ

ՔԱՐՏՈՒՂԱՐԻ ՊԱՇՏՈՆԱԿԱՏԱՐ Ա.ՕՀԱՆՅԱՆ